REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/262-14

9. septembar 2014. godine

B e o g r a d

Z A P I S N I K

32. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 9. SEPTEMBRA 2014. GODINE

Sednica je počela u 15,00 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Dragan Nikolić, Jasmina Obradović, zamenik člana odbora Biljane Pantić Pilje, Vojislav Vujić, zamenik člana Odbora Petara Petrovića, Mirko Čikiriz, Tanja Tomašević Damnjanović, Laslo Varga, zamenik člana Odbora Balinta Pastora, prof. dr Janko Veselinović, Žarko Mićin,Svetislav Vukmirica i Neđo Jovanović.

Sednici nisu prisustvovali: Veroljub Arsić, Katarina Rakić, Žarko Obradović, Aleksandar Jablanović, Vesna Martinović i Vesna Besarović, kao ni njihovi zamenici.

Na predlog predsednika Odbora, jednoglasno je usvojen sledeći

D n e v n i r e d :

1. Razmatranje amandmana na Predlog zakona o izmenama i dopunama Zakona o državnim službenicima;

2. Razmatranje amandmana na Predlog zakona o izmenama i dopunama Zakona o državnoj upravi.

Prva tačka dnevnog reda. Razmatranje amandmana na Predlog zakona o izmeanama i dopunama Zakona o državnim službenicima.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama i dopunama Zakona o državnim službenicima, i smatra da su u skladu sa Ustavom i pravnim sistemom Republike Srbije amandmani:

- na član 19. koji je podneo Odbor za pravosuđe, državnu upravu i lokalnu samoupravu;

- na član 20. koji je podneo Odbor za pravosuđe, državnu upravu i lokalnu samoupravu.

Odbor je odluku doneo većinom glasova.

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje amandmana na Predlog zakona o izmenama i dopunama Zakona o državnoj upravi.

Odbor je u skladu sa članom 164. Poslovnika Narodne skupštine razmotrio amandman na član 2. Predloga zakona o izmenama i dopunama Zakona o državnoj upravi, koji je podneo Odbor za pravosuđe, državnu upravu i lokalnu samoupravu i smatra da je amandman u skladu sa Ustavom i pravnim sistemom Republike Srbije.

Odbor je odluku doneo većinom glasova.

Za izvestioca Odbora na sednici Narodne skupštine određen je predsednik Odbora.

Sednica je završena u 15,15 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović